Råd om stell av

strålebehandla hud

Råd om stell av strålebehandla hud

Strålebehandling kan gi sår hud i det området på kroppen du får behandling. Risikoen for dette vil variere. Behandlingspersonalet vil gi nærmare informasjon om korleis det blir i ditt tilfelle. Reaksjonar i huda kan auke den første tida etter strålebehandlinga er avslutta.

I dei fleste tilfella vil huda vere heila i løpet av nokre veker.

Når du går til strålebehandling anbefaler vi at du steller huda i på følgande måte:

Vask av huda: forsiktig vask eller dusj, ikkje for varmt vatn og ikkje for lenge. Bruk berre vatn, eventuelt uparfymert såpe. Ikkje frottér huda, klapp ho heller tørr.

Får du stråling mot hovudet: bruk mild sjampo, og unngå å bruke hårfønar med høg temperatur.

Bruk ikkje parfymerte produkt i stråleområdet.

Barbering: bruk barbermaskin.

Unngå bruk av silikonprotese og teip i behandlingsområdet.

Tøy: bruk gjerne bomull nærmast huda, unngå stramt tøy. La det komme luft til strålebehandla hud ved anledning.

Strålebehandla hud er varig meir ømfintleg for temperatur, vind og sol. Dersom huda blir raud,

tørr og irritert, kan du i samråd med behandlingspersonalet/apotek smørje tynt med ein hudkrem. Den bør være uparfymert,

vatnbasert og med middels fettinnhald. Ikkje smør på hudlause område.

Husk:

Dette er generelle råd i tillegg til munnleg informasjon. Det kan vere nødvendig å gi andre råd i enkelte tilfelle.

Spør alltid om råd dersom det dukkar opp problem under strålebehandling. Ta gjerne kontakt sjølv etter avslutta strålebehandling, om det er noko du lurer på.

Følg desse råda til huda er heila etter strålebehandlinga.

Strålebehandla hud vil vere varig meir ømfintleg for sol enn normal hud. Bruk høg solfaktor.

Har du spørsmål i forbindelse med behandlinga, kan du spørje personalet på behandlingsmaskina. Du kan også snakke med legen ved kontrolltime.

Haukeland Universitetssjukehus

Avdeling for kreftbehandling og medisinsk fysikk

www.helse-bergen.no/avd/kreftavdelinga

Sist endra: 16.11.2023 Versjon: 4.00